cyanic-selkie/wikianc huggingface dataset:
პარკ ჩან ვუკი
კარიერა
2011 წელს პარკის მომდევნო ფილმი, ფანტასტიკური ჰორორი „ღამის თევზაობა“ გამოვიდა, რომელიც მთლიანად iPhone-თაა გადაღებული. ფილმმა 2011 წლის ბერლინის კინოფესტივალზე საუკეთესო მოკლემეტრაჟიანი ფილმის ნომინაციაში გამარჯვებისთვის ოქროს დათვი მიიღო. 2013 წელს პარკმა თავისი პირველი ინგლისურენოვანი ფილმი, „სტოკერი“ გადაიღო. მიუხედავად იმისა, რომ რეჟისორი კარგად ფლობს ინგლისურს, მას მაინც ჰყავდა გადაღებებზე თარჯიმანი. პარკი განსაკუთრებით მოიხიბლა სცენარით, რასთან დაკავშირებითაც აღნიშნა: „მომწონს, რომ სცენარი ყველაფრის ახსნას არ ცდილობს და უამრავ პასუხგაუცემელ კითხვას ტოვებს, რითაც მაყურებელს აიძულებს, თავად სცადოს ამ კითხვებზე პასუხების მოძებნა... მე მიყვარს დიდი ამბების მოყოლა პატარა, ხელოვნურად შექმნილი სამყაროების საშუალებით.“
2014 წლის სექტემბერში ცნობილი გახდა, რომ პარკი სარა უოთერსის ისტორიული კრიმინალური რომანის კინოადაპტაციას გადაიღებდა. ფილმი 2016 წელს სახელწოდებით „მოსამსახურე“ გამოვიდა. პრემერა კანის კინოფესტივალზე შედგა. ფილმმა რიგ ქვეყნებში, მათ შორის სამხრეთ კორეაში, აშშ-სა და გაერთიანებულ სამეფოში კომერციულ წარმატებას მიაღწია. „მოსამსახურეს“ Rotten Tomatoes-ზე 95%-იანი რეიტინგი აქვს.
2018 წელს პარკმა სატელევიზიო მინისერიალი „პატარა მედოლე გოგონა“ გადაიღო, რომელი ჯონ ლე კარეს ამავე სახელწოდების რომანზეა დაფუძნებული.
პირადი ცხოვრება
მორწმუნე კათოლიკურ ოჯახში აღზრდილი პარკი საკუთარ თავს ათეისტს უწოდებს.
ფილმებზე მუშაობისას რეჟისორს უთანამშრომლია თავის უმცროს ძმასთან, პარკ ჩან-კიონთან, რომელიც მედია არტისტია.
სქოლიო
კატეგორია:სამხრეთ კორეელი რეჟისორები კატეგორია:სამხრეთ კორეელი სცენარისტები კატეგორია:დაბადებული 1963 კატეგორია:დაბადებული 23 აგვისტო
ვერიოვკინის მღვიმე
ვერიოვკინის მღვიმე — მსოფლიოს უღრმესი კარსტული მღვიმე საქართველოში, აფხაზეთის ავტონომიურ რესპუბლიკაში, გაგრის რაიონში. მდებარეობს არაბიკის მასივზე, ზღვის დონიდან 2309 მ სიმაღლეზე. მღვიმის ცნობილი ნაწილის სიღრმე 2017 წლის ტოპოაგეგმვის შედეგებით შეადგენს 2204 მ-ს, რითაც 7 მ-ით ჭარბობს კრუბერის გამოქვაბულს. რეკორდული სიღრმე სიფონების გაუვლელად იქნა მიკვლეული. 2018 წლის მარტის ექსპედიციის დროს გამოიკვლიეს სიფონური ტბის სიღრმე — ნემოს უკანასკნელი სადგომი, რამაც მღვიმის სიღრმეს კიდევ 8 მ შემატა და მღვიმის სიღრმის ნიშნული 2212 მ-ით განისაზღვრა. მღვიმეში შესასვლელი კვეთით 3×4 მდებარეობს კრეპოსტისა და ზონტის მთებს შორის არსებულ უღელტეხილზე, უფრო კრეპოსტის მთის ფერდობების სიახლოვეს. შესასვლელი ჭის სიღრმე შეადგენს 32 მ-ს.
თავდაპირველად მღვიმე მარკირებული იყო როგორც С-115, შემდეგ П1-7, თუმცა 1986 წელს მღვიმეს სახელწოდება შეუცვალეს და უწოდეს ტრაგიკულად დაღუპული სპელეოლოგის — ალექსანდრე ვერიოვკინის (1960–1983) სახელი. ვერიოვკინის მღვიმე აღმოაჩინეს 1968 წელს კრასნოიარსკელმა სპელეოლოგებმა. იმ დროს გავლილი ნაწილის სიღრმემ 115 მ შეადგინა. მღვიმე მონიშნეს როგორც С-115. 1982 წელს მოსკოვის პეროვოს სპელეოკლუბმა მღვიმეს ხელმეორედ მიაკვლია და მონიშნა როგორც П1-7. პეროვოს სპელეოკლუბის ექსპედიციამ 1983–86 წლებში შეაღწია 440 მ-მდე.
1986–2000 წლებში მღვიმეში კვლევები არ წარმოებდა. 2000–2015 წლებში პეროვოს სპელეოკლუბი და პეროვო-სპელეოს ჯგუფი აგრძელებდა კვლევებს მღვიმეში. სიღრმე კვლავ 440 მ-ით განისაზღვრებოდა. 2015 წლის აგვისტოში პეროვოს სპელეოკლუბის ექსპედიციის ფარგლებში მიაკვლიეს ჭას, რომლის სიღრმე, როგორც მოგვიანებით გაირკვა 156 მ შეადგინა. ეს აღმოჩენა იმაზე მიუთითებდა, რომ მღვიმის შრომატევადი კვლევის პერიოდი დასრულდა. 2016 წლის ივნისში შედგა პეროვო-სპელეოს გუნდის ექსპედიცია, რომელმაც მიაღწია 630 მ-მდე. იმავე წლის აგვისტოში პეროვო-სპელეოსა და პეროვოს სპელეოკლუბის ერთობლივმა ექსპედიციამ შეაღწია 1010 მ-მდე, ხოლო ოქტომბერში 1350 მ-მდე.
2017 წლის თებერვალში პეროვო-სპელეოს ექსპედიციამ მიაღწია 1832 მ-მდე, რამაც იგი მსოფლიოში სიღრმით მეორე მღვიმედ აქცია კრუბერის გამოქვაბულის შემდეგ. 2017 წლის აგვისტოს დასაწყისში პეროვოს სპელეოკლუბმა მიაღწია 2151 მ-მდე. ქვედა ნაწილებში აღმოაჩინეს არაბიკის მასივისთვის არადამახასიათებელი ფართო ჰორიზონტული ნაწილები. ისინი კარსტული წყალშემცველი სისტემის უძველესი კოლექტორებია. ამრიგად, ვერიოვკინის მღვიმე იქცა მეორე ზეღრმა მღვიმედ (2 კმ-ზე მეტი) მსოფლიოში და წყალქვეშა აღჭურვილობის გარეშე ხელმისაწვდომ უღრმეს მღვიმედ. 2017 წლის აგვისტოს მეორე ნახევარში პეროვო-სპელეოს გუნდმა მიაღწია 2204 მ-მდე, რითაც დაამყარა სიღრმის მსოფლიოს ახალი რეკორდი.
2018 წლის მარტში პეროვო-სპელეოს გუნდმა განახორციელა მორიგი ექსპედიცია, რომლის ფარგლებში მღვიმის რუკას დაუმატა შესასვლელების ერთ კმ-ზე მეტი მონაკვეთი და ლოტით გაზომა სიფონური ტბის — ნემოს უკანასკნელი სადგომის სიღრმე. ტბის სიღრმემ შეადგინა 8,5 მ, რითაც მღვიმის საერთო სიღრმემ მიაღწია 2212 მ.
სქოლიო
კატეგორია:აფხაზეთის ავტონომიური რესპუბლიკის მღვიმეები
Ghost Stories (Coldplay-ს ალბომი)
Ghost Stories — ალტერნატიული როკ-ჯგუფ Coldplay-ს მეექვსე სტუდიური ალბომი. იგი ბრიტანეთში გამოიცა 2014 წლის 16 მაისს ლეიბლ Parlophone-ის და აშშ-ში 2014 წლის 19 მაისს ლეიბლ Atlantic Records-ის მიერ. ალბომი არის ჯგუფის პირველი სრული ჩანაწერი, რომელიც აშშ-ში Atlantic-ის მიერ იქნა გამოშვებული - 2013 წელს Coldplay Capitol Records-იდან მასზე გადავიდა, რადგან Universal Music Group-მა 2011 წელს შეიძინა EMI და მისი აქტივები.
შექმნა
მეექვსე სტუდიურ ალბომზე მუშაობის შემოქმედებითი პროცესის დროს ჯგუფი დაუბრუნდა მინიმალისტური და აკუსტიკური ჩანაწერის შექმნის იდეას. დრამერი უილ ჩემპიონი ესაუბრა ჯო უაილის (BBC Radio 1) და მინიმალისტურ ჟღერადობაზე საუბრისას აღნიშნა:
პრომოკამპანია
2014 წლის 25 თებერვალს გამოვიდა ალბომის მეხუთე სიმღერის „Midnight“ მუსიკალური ვიდეო. 3 მარტს Coldplay-სა და Parlophone-ისგან ოფიციალურად გახდა ცნობილი ალბომის სათაური Ghost Stories, ყდა და სიმღერების სია. Magic, ალბომის პირველი ოფიციალური სინგლი iTunes-სა და Amazon.com-ზე გამოვიდა იმავე დღეს.
შეფასება
Ghost Stories-ს გამოსვლისას მუსიკალური კრიტიკოსებისგან დადებითი შეფასებები ერგო. მათ ძირითადად მოიწონეს ჯგუფის მხრიდან პოპ-მუსიკაზე ნაკლებად ორიენტირებული და უფრო მშვიდად და პირადული ჩანაწერი. ავტორებმა დადებითად აღნიშნეს ალბომის ტექსტებში ასახული თემები. უარყოფითი შეფასება ძირითადად ჩანაწერის ტემპსა და მთლიანობაში პირქუშ ჟღერადობას შეეხო. Metacritic-ზე ალბომს მიენიჭა საშუალო შეფასება, რაც იგივეა, რაც „ძირითადად დადებითი მიმოხილვები“.
ჟურნალ Billboard-ის მიმომხილველ ჯეისონ ლიპშუცის მიმოხილვაში, რომელიც ალბომის ყოველ სიმღერას დეტალურად არჩევს, აღნიშნულია, რომ Ghost Stories არის Coldplay-ს წლების განმავლობაში ყველაზე მოსმენადი ალბომი. კაილ ანდერსონის (Entertainment Weekly) აზრით, Ghost Stories იქცევა გარდამავალი პერიოდის ალბომად.
სქოლიო
კატეგორია:2014 წლის ალბომები კატეგორია:Atlantic Records-ის ალბომები კატეგორია:Coldplay-ს ალბომები კატეგორია:Parlophone-ის ალბომები კატეგორია:ალბომები პოლ ეპუორთის პროდიუსერობით კატეგორია:ალბომები ჯონ ჰოპკინზის პროდიუსერობით კატეგორია:ალბომები რიკ სიმფსონის პროდიუსერობით
ლუის გუსმანი
ლუის გუსმანი (Luis Guzmán; დ. 28 აგვისტო, 1956) — პუერტორიკოელი მსახიობი. მეტწილად გვევლინება ავაზაკის ან პოლიციელის როლში. შესრულებული აქვს როლები სტივენ სოდერბერგის ფილმებში: „მხედველობის არის მიღმა“ (1998), „ინგლისელი“ (1999), „ვაჭრობა“ (2000); გადაღებულია პოლ ტომას ანდერსონის ფილმებში: „ბუგის სტილის ღამეები“ (1997), „მაგნოლია“ (1999), „გამაოგნებელი სიყვარული“ (2002). გაახმოვანა რიკარდო დიასი ვიდეო თამაშებში: Grand Theft Auto: Vice City და Grand Theft Auto: Vice City Stories. მთავარი როლი შეასრულა HBO-ის ტელესერიალში How to Make It in America. ლუის გუსმანი დაიბადა პუერტო-რიკოს ქალაქ კაიეიში, დედამისის — ჰოსპიტალის მუშაკის როზას და მამინაცვალის — ბენჟამინ კარდონას ოჯახში. გაიზარდა ნიუ-იორკში. იყო სოციალური მუშაკი, გარდა ამისა მუშაობდა მსახიობად. საბოლოოდ, გამოდიოდა ქუჩის თეატრებსა და დამოუკიდებელ ფილმებში. ლუის გუსმანი ამჟამად ცხოვრობს ქალაქ სატონში.
დრეგენეშტი
დრეგენეშტი (Drăgăneşti) — სოფელი მოლდოვაში, სინჯერეის რაიონში. მდებარეობს ზღვის დონიდან 135 მეტრზე. 2004 წლის მონაცემებით, მოსახლეობა 2 529 ადამიანს შეადგენდა.
რესურსები ინტერნეტში
კატეგორია:სინჯერეის რაიონის სოფლები
ჰანამი
ჰანამი — ქალაქი კიონგიდოს პოვინციაში, სამხრეთი კორეა. ზოგიერთი წყაროს თანახმად, აქ მდებარეობს ადრეფეოდალური კორეული სახელმწიფოს დედაქალაქი პექჩე. 2009 წელს მიღებულ იქნა გადაწყვეტილება, ჰანამი შეეერთებინათ მეზობელ ქალაქ სონამისთვის.
სქოლიო
კატეგორია:კიონგიდოს პროვინციის ქალაქები კატეგორია:სამხრეთ კორეის ქალაქები
ისმაკაევო
ისმაკაევო (Исмаҡай) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (98%).
პავლე წულაია
პავლე წულაია (დ. 1882, ხუნჯულაური, ქუთაისის მაზრა — გ.  მარტი, 1943, ციმბირი, კემეროვოს ოლქი) — ქართველი პოლიტიკოსი, საქართველოს რესპუბლიკის დამფუძნებელი კრების წევრი.
ბიოგრაფია
პავლე წულაია დაიბადა 1882 წელს, ქუთაისის მაზრის სოფელ ხუნჯულაურში.
ლიტერატურა
კატეგორია:დაბადებული 1882 კატეგორია:გარდაცვლილი 1943 კატეგორია:საქართველოს დამფუძნებელი კრების წევრები
პუტალამის ოლქი
პუტალამის ოლქი (පුත්තලම දිස්ත්‍රික්කය, புத்தளம் மாவட்டம்) — შრი-ლანკის 25 ოლქიდან ერთ-ერთი. შედის ჩრდილო-დასავლეთი პროვინციის შემადგენლობაში. ადმინისტრაციული ცენტრი — ქალაქი პუტალამა. ოლქის ფართობია 3 072 კმ². 2012 წლის მონაცემებით, ოლქის მოსახლეობა შეადგენს 760 778 ადამიანს.
სქოლიო
კატეგორია:შრი-ლანკის ოლქები
ურუგვაის დროშა
250px|მინიატიურა|ურუგვაის ეროვნული დროშა ურუგვაის ეროვნული დროშა (La Bandera de Uruguay o Pabellón Nacional) შედგება ცხრა თანაბარი ჰორიზონტალური, ერთმანეთისგან მონაცვლე თეთრი და ლურჯი ზოლისგან. დროშის მარცხენა ზედა ნაწილი (კანტონი) თეთრია და ზედ დატანილია მაისის მზე, რომელსაც 16 ერთმანეთისგან მონაცვლე სამკუთხა და ტალღოვანი სხივი აქვს. დროშა პირველად 1828 წლის 16 დეკემბერს მიიღეს და 1830 წლის 11 ივლისამდე მას 17 ზოლი ჰქონდა, სანამ ახალი კანონი მათ რაოდენობას ცხრამდე შეამცირებდა. დროშის ავტორია ხოაკინ სუარესი.
სიმბოლიზმი და ნახაზი
ჰორიზონტალური ზოლები ურუგვაის ცხრა თავდაპირველ დეპარტამენტს განასახიერებს. მაისის მზე მსოფლიოს ახალი ერის სიმბოლოა.
ეროვნული ალმები
აღიარებულია ისტორიულ მიზეზთა გამო და სამთავრობო შენობებზე ეროვნულ დროშასთან ერთად ფრიალებს.
სქოლიო
კატეგორია:ურუგვაის ეროვნული სიმბოლოები კატეგორია:მსოფლიოს ქვეყნების დროშები
მერიან მური
მერიან მური (Marianne Moore; დ. 15 ნოემბერი, 1887, სენტ-ლუისი — გ. 5 თებერვალი, 1972, ნიუ-იორკი) — ამერიკელი პოეტი ქალი. მისი პირველი კრებულია „ლექსები“ (გამოქვეყნდა 1921 წელს). მისი სხვა პოეტური კრებულებიდან აღსანიშნავია „რჩეული ლექსები“, „სრული კრებული“. მისი პოეზია გამოირჩეოდა ინტელექტუალიზმით და ინდივიდუალიზმით. წერდა ვერლიბრით. მოდერნისტთაგან მური ყველაზე ახლოს დგას რომანტიზმთან.
სქოლიო
კატეგორია:ამერიკელი პოეტები კატეგორია:დაბადებული 1887 კატეგორია:გარდაცვლილი 1972
ტომსკის ღვთისმშობელ-ალექსეევკის მონასტერი
მონასტერი მიეკუთვნება რუსეთის მართლმადიდებელი ეკლესიის მოსკოვის საპატრიარქოს ტომსკის ეპარქიას.
ისტორია
ერთ-ერთი ვერსიით მონასტერი დაარსდა 1605 წელს, ხოლო სხვა მონაცემებით — 1622 წელს. თუმცა ზუსტად ცნობილია, რომ მონასტერი 1630-იან წლებში მოქმედებდა. 1630-1650-იან წლებში ღვთისმშობლის მონასტერი მდებარეობდა მდინარე ყირგიზკისა და ტომის შეერთების ადგილზე (უსტ-ყირგიზკის მონასტერი). 1658 წელს გადაიტანეს იურტოჩნის მთაზე.
1663 წელს ეკლესია აკურთხეს წმინდა ალექსი ღვთისკაცის სახელზე და ამის შემდეგ ეწოდება ღვთისმშობელ-ალექსეევკის მონასტერი. 1764 წლამდე ღვთისმშობელ-ალექსეევკის მონასტერი იყო ერთადერთი მონასტერი ტომსკის გუბერნიაში, რომელიც ფლობდა 400 ყმა-გლეხს და მიწის ნაკვეთებს. XVII საუკუნეში მონასტერთან გაიხსნა საავადმყოფო, ხოლო 1746 წელს ტომსკის პირველი სკოლა — ტომსკის სასულიერო სასწავლებელი. მონასტერი, ისევე როგორც სხვა ციმბირული სავანეები იყო საეკლესიო წესების დამრღვევთათვის გადასახლების ადგილი.
მონასტრის მთავარი ტაძარია ყაზანის ღვთისმშობლის ხატის ეკლესია, რომელსაც ასევე აქვს ალექსი ღვთისკაცისა და წმინდა ფლოროსისა და ლავროსის სახელობის ეგვტერები.
1922 წელს მონასტერი დახურეს, მაგრამ მორწმუნეთა თემი ყაზანის მონასტერში მოქმედებდა 1929 წლამდე. 1930 წელს მონასტრის შენობებში გახსნეს ინდუსტრიულ-პედაგოგიური ინსტიტუტი. 1978 წლის 17 თებერვლიდან მონასტერი სახელმწიფო დაცვის ქვეშაა.
1992 წელს ყაზანის ეკლესია და კელიების კორპუსი დაუბრუნდა მორწმუნეებს. დაიწყო რეგულარული ღვთისმსახურება. 2012 წელს რუსეთის ფედერალური ბიუჯეტიდან გამოყეს 15 მლნ რუბლი ყაზანის ეკლესიის რესტავრაციისათვის.
რესურსები ინტერნეტში
კატეგორია:ტომსკის მონასტრები კატეგორია:რუსეთის კულტურული მემკვიდრეობის ძეგლები ტომსკში
ბაცსარი
ბაცსარი (Բացսար) — მთა სომხეთში. მდებარეობს გეღარქუნიქის პროვინციაში, სოფელ ზოლაქარიდან სამხრეთით 6,5 კილომეტრში. მწვერვალის სიმაღლე ზღვის დონიდან 2599 მეტრია და წარმოადგენს ვარდენისის ქედის ნაწილს.
სქოლიო
კატეგორია:სომხეთის მთები
გუზალ სიტდიკოვა
გუზალ რამაზანის ასული სიტდიკოვა (Гүзәл Рамаҙан ҡыҙы Ситдиҡова; დ. 10 ივნისი, 1952, ინზერი, ბაშკირეთის ასსრ) — რუსეთისა და ბაშკირეთის საზოგადოებრივი და პოლიტიკური მოღვაწე. მწერალი, პოეტი, ჟურნალისტი, თარჯიმანი. ბაშკირეთის ასსრ-ის XII მოწვევის უმაღლესი საბჭოს სახალხო დეპუტატი (1991-1995 წლებში), ბაშკირეთის რესპუბლიკის პირველი, მეორე და მესამე მოწვევის ყურულთაის წევრი (1995-2008 წლებში), ბაშკირეთის რესპუბლიკის პირველი მოწვევის საზოგადოებრივი პალატის წევრი (2011-2012 წლებში), ბაშკირეთის რესპუბლიკის ბაშკირ ქალთა საზოგადოების ხელმძღვანელი (2004-2011 წლებში), რუსეთისა და ბაშკირეთის მწერალთა კავშირის წევრი (1995-დან). 2012 წლიდან მონაწილეობს ვიკიმედიის საერთაშორისო მოხალისეობრივ მოძრაობაში.
ბიოგრაფია
გუზალ რამაზანის ასული სიტდიკოვა დაიბადა 1952 წლის 10 ივნისს ბელორეცკის რაიონის სოფელ ინზერში, ბაშკირეთის ასსრ (ამჟამად ბაშკირეთი). 1967 წელს დაასრულა რვაწლიანი სკოლა და შევიდა ბელორეცკის პედაგოგიურ სასწავლებელში. 1971 წლიდან მუშაობს № 1 სკოლა-ინტერნატში, შემდეგ კი ქალაქ ბელორეცკის სხვადასხვა საგანმანათლებლო დაწესებულებებში.
1995-2008 წლებში ბაშკირეთის პირველი, მეორე და მესამე მოწვევის ყურულთაის დეპუტატია. 2011-2012 წლებში ბაშკირეთის რესპუბლიკის პირველი მოწვევის საზოგადოებრივი პალატის წევრია, ხოლო 2004-2011 წლებში ბაშკირეთის რესპუბლიკის ბაშკირ ქალთა საზოგადოების ხელმძღვანელი. მონაწილეობდა ბაშკირების მსოფლიო ყურულთაის აღმასკომის მუშაობაში.
მისი ნაშრომები იბეჭდება 1976 წლიდან. ეწევა აქტიურ საზოგადოებრივ მოღვაწეობას, მონაწილეობს ვიკიმედიის მოძრაობაში, მუშაობს ბაშკირულ ვიკიპედიაში. 1995 წლიდან ბაშკირეთის მწერალთა კავშირის წევრია. მუშაობს სხვადასხვა ლიტერატურულ ჟანრში — პოეზია, პროზა, ესე, საბავშვო ლიტერატურა.
რესურსები ინტერნეტში
კატეგორია:დაბადებული 10 ივნისი კატეგორია:დაბადებული 1952 კატეგორია:რუსი მწერლები კატეგორია:რუსი პოეტები კატეგორია:რუსი ჟურნალისტები კატეგორია:ბაშკირი მწერლები კატეგორია:ბაშკირი პოეტები კატეგორია:ბაშკირი ჟურნალისტები კატეგორია:ვიკიპედიელები
პარკ-სლოუპი
პარკ-სლოუპი — უბანი ჩრდილო-დასავლეთ ბრუკლინში, ნიუ-იორკში. პარკ-სლოუპი ცნობილია მისი ისტორიული შენობებით და არქიტექტურით, უმაღლესი დონის ბარ-რესტორენებით, პარკებით და მუზეუმებით. გააჩნია წარმატებული და კეთილმოწყობილი უბნის სტატუსი ნიუ-იორკში.
რესურსები ინტერნეტში
კატეგორია:ნიუ-იორკის უბნები კატეგორია:ბრუკლინი
გაბრიელ ცისკარიშვილი
გაბრიელ ცისკარიშვილი (დ. 1892, ზემო ალვანი, თელავის მაზრა — გ.  30 აგვისტო, 1924, თბილისი) —  ქართველი  პოლიტიკოსი, საქართველოს რესპუბლიკის დამფუძნებელი კრების წევრი.
ბიოგრაფია
გაბრიელ ცისკარიშვილი დაიბადა 1892 წელს, თელავის მაზრის სოფელ ზემო ალვანში. დაამთავრა ტფილისის მე-3 ვაჟთა გიმნაზია, მოსკოვის უნივერსიტეტის ისტორიულ-ფილოლოგიური ფაკულტეტი.
ლიტერატურა
კატეგორია:დაბადებული 1892 კატეგორია:გარდაცვლილი 30 აგვისტო კატეგორია:გარდაცვლილი 1924 კატეგორია:საქართველოს დამფუძნებელი კრების წევრები
გიუთული (მრავალმნიშვნელოვანი)
გიუთული შეიძლება აღნიშნავდეს:
ნიკო ვახანია
ნიკოლოზ ნიკოს ძე ვახანია (დ. 28 აგვისტო, 1930, ქუთაისი, საქართველოს სსრ — გ. 23 ივლისი, 2014, თბილისი, საქართველო) — ქართველი მათემატიკოსი და ალბათისტი. ფიზიკა-მათემატიკის მეცნიერებათა დოქტორი (1970), პროფესორი (1971), საქართველოს მეცნიერებათა ეროვნული აკადემიის წევრ-კორესპონდენტი (1988), აკადემიკოსი (2001); საქართველოს მეცნიერებათა აკადემიის ნ. მუსხელიშვილის სახელობის გამოთვლითი მათემატიკის ინსტიტუტის ალბათობის თეორიისა და ფუნქციური ანალიზის განყოფილების გამგე (1961-დან); ამავე ინსტიტუტის დირექტორი (1978-2006); ინსტიტუტის სამეცნიერო საბჭოს თავმჯდომარე (2008 - 2013); თბილისის სახელმწიფო უნივერსიტეტის კიბერნეტიკისა და გამოყენებითი მათემატიკის ფაკულტეტის დეკანი (1970 - 73); თსუ შემთხვევით პროცესთა თეორიის კათედრის გამგე (1964 - 2006); საქართველოს მეცნიერებათა აკადემიის მათემატიკის და ფიზიკის განყოფილების აკადემიკოს-მდივნის მოადგილე; საქართველოს ცენტრალური საარჩევნო კომისიის წევრი (2003 - 2006); საქართველოს და უცხოეთის სამეცნიერო საზოგადოებების ჟურნალებისა და გამოცემების სარედაქციო კოლეგიების წევრი; ენციკლოპედია "საქართველოს" მთავრი სამეცნიერო-საკონსულტაციო საბჭოს თავმჯდომარე (1992-დან); გამოთვლითი მათემატიკის საერთაშორისო საკოორდინაციო კომიტეტის წევრი; საერთაშორისო ინოვაციის ფონდის წევრი; საერთაშორისო სტატისტიკური ინსტიტუტის წევრი; ნაციონალური გეოგრაფიის საზოგადოების წევრი.
ნიკო ვახანიას ძირითადი შრომები ეხება ალბათობის თეორიისა და ფუნქციური ანალიზის, აგრეთვე გამოთვლითი მათემატიკის დიფერენციალურ განტოლებათა თეორიის პრობლემებს. გამოქვეყნებული აქვს ორი მონოგრაფია: "ალბათური განაწილებები წრფივ სივრცეებში" (1971, თბილისი, რუსულ ენაზე), "ალბათური განაწილებები ბანახის სივრცეებში" (მოსკოვი, 1985, რუსულ ენაზე. ამ დარგის ერთ-ერთი ყველაზე ციტირებული ნაშრომი). ორივე მონოგრაფია თარგმნილია ინგლისურ ენაზე და გამოქვეყნდა "ნორთ ჰოლანდისა" და "რეიდელის" გამომცემლობების მიერ (1981, 1987).
ჯილდოები: ნ. მუსხელიშვილისა (1992) და ა. რაზმაძის (2003) სახელობის პრემიები; ივანე ჯავახიშვილის ორი მედალი (1976, 2000); ღირსების ორდენი (2000).
რესურსები ინტერნეტში
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი მათემატიკოსები
ტულუა
ტულუა (Tuluá) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 787 მეტრზე. 2005 წლის მონაცემებით, მოსახლეობა 183 236 ადამიანს შეადგენდა, სიმჭიდროვე 223.73 ადამიანი კმ²-ზე. ფართობი 819 კმ²-ია.
რესურსები ინტერნეტში
კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
ლარისა შეპიტკო
ლარისა ეფიმოვნა შეპიტკო (რუს. Лари́са Ефи́мовна Шепи́тько; უკრ. Лариса Юхимівна Шепітько; დ. 6 იანვარი, 1938, არტემოვსკი, უკრაინის საბჭოთა სოციალისტური რესპუბლიკა, საბჭოთა კავშირი — 2 ივლისი, 1979, ტვერის ოლქი, რუსეთის საბჭოთა ფედერაციული სოციალისტური რესპუბლიკა, საბჭოთა კავშირი) — საბჭოთა რეჟისორი, სცენარისტი და მსახიობი.
ადრეული ცხოვრება
პირველი ფილმი გადაიღო 1963 წელს, 22 წლის ასაკში, სახელწოდებით „სიცხე“. ფილმი მოგვითხრობს 1950-იანებში ცენტრალურ აზიაში დასახლებული ფერმერების საზოგადოებაზე. ფილმის მონტაჟში მას დაეხმარა ელემ კლიმოვი, რომელიც თავადაც ინსტიტუტის სტუდენტი იყო. 1963 წელს ისინი დაქორწინდნენ, ხოლო 1973 წელს შვილი, ანტონი შეეძინათ.
კინო-კარიერა
შეპიტკომ თავისი პირველი ფერადი ფილმი 1969 წელს გადაიღო, სახელწოდებით „13 საათზე“, რომელშიც მთავარ როლებს ვლადიმირ ბასოვი, გეორგ ვიცინი, სპარტაკ მიშულინი და ანატოლი პაპანოვი ასრულებენ.
შეპიტკოს მესამე ფილმი იყო „მე და შენ“ (1971). ეს იყო მისი მეორე და ბოლო ფერადი ფილმი. იგი ვენეციის კინოფესტივალზე დადებითად მიიღეს, თუმცა საერთაშორისო აღიარება არ მოუპოვებია.
1977 წელს გადაიღო ფილმი „ასვლა“, რომელმაც იგი დასავლეთის საზოგადოებას გააცნო. მსახიობებისთვის, ბორის პლოტნიკოვისთვისა და ვლადიმირ გოსტიუკინისთვის ეს პირველი მნიშვნელოვანი როლი იყო. ამ ფილმში შეპიტკო მეორე მსოფლიო ომის ტრაგედიებზე, კონკრეტულად კი ბელარუსიელ პარტიზანებზე მოგვითხრობს. „ასვლამ“ 1977 წელს ბერლინის საერთაშორისო კინოფესტივალზე „ოქროს დათვი “ მოიპოვა.
ლარისა მეგობრობდა ისეთ დასავლური კინოს ისეთ ცნობილ წარმომადგენლებთან, როგორებიც არიან ფრენსის კოპოლა, ბერნარდო ბერტოლუჩი, ლაიზა მინელი.
გარდაცვალება
შეპიტკო 1979 წლის 2 ივლისს ავტო-ავარიაში დაიღუპა თავის გადამღები ჯგუფის ოთხ წევრთან ერთად. შეპიტკომ ვერ მოასწრო თავისი ფილმის გადაღება, სახელწოდებით „მშვიდობით“. ის იყო ვალენტინ რასპუტინის რომანის ადაპტაცია. შეპიტკოს ქმარმა, რეჟისორმა ელემ კლიმოვმა, დაასრულა ფილმის გადაღება. 1980 შექმნა 25 წუთიანი მიძღვნა შეპიტკოს მიმართ, რომელსაც „ლარისა“ დაარქვა.
რესურსები ინტერნეტში
კატეგორია:დაბადებული 6 იანვარი კატეგორია:დაბადებული 1938 კატეგორია:გარდაცვლილი 2 ივლისი კატეგორია:გარდაცვლილი 1979 კატეგორია:ქალი რეჟისორები კატეგორია:საბჭოთა კინორეჟისორები კატეგორია:უკრაინელი კინორეჟისორები კატეგორია:საბჭოთა ქალი კინორეჟისორები კატეგორია:უკრაინელი ქალი კინორეჟისორები კატეგორია:საბჭოთა სცენარისტები კატეგორია:რუსი სცენარისტები კატეგორია:საბჭოთა ქალი მსახიობები კატეგორია:XX საუკუნის რუსი ქალი მსახიობები კატეგორია:XX საუკუნის სცენარისტები
ბაცრელი
ბაცრელი (Բացրել) — მთა სომხეთში. მდებარეობს ტავუშის პროვინციაში, ქალაქ ნოემბერიანიდან დასავლეთით 1 კილომეტრში. მწვერვალის სიმაღლე ზღვის დონიდან 1230 მეტრია.
ანიმატორი
მინი|ანიმატორი [[ნორმან მაკლარენი, 1944.]]
ბაცრელი
სქოლიო
კატეგორია:სომხეთის მთები
ანიმატორი
ანიმატორი ან მულტიპლიკატორი — მხატვარი, რომელიც ქმნის მრავალ გამოსახულებას, ცნობილს კადრების დასახელებით. ეს კადრები, თავის მხრივ, თანმიმდევრული ხილვისას ქმნიან ანიმაციის ილუზიას. ანიმატორები მუშაობენ კინოს, ტელევიზიის და ვიდეო თამაშების, აგრეთვე სხვა სფეროებში. ანიმაცია მჭიდროდ არის დაკავშირებული კინოწარმოებასთან და, ისევე, როგორც უკანასკნელი, მეტად შრომატევადი პროცესია. ეს ნიშნავს, რომ ნამუშევრების დიდი ნაწილის შესრულება დამოკიდებულია რამდენიმე ან ბევრ ანიმატორზე. ანიმაციური გამოსახულებების ან კადრების შექმნის მეთოდი დამოკიდებულია მხატვრის სტილსა და სფეროზე.
ანიმაციურ ფილმებზე აგრეთვე მუშაობენ სხვა მხატვრები, რომლებიც ანიმატორები არ არიან. ასეთებია ფონების, განათების და კამერების რაკურსების დიზაინერები, კადრირების და ფონების მხატვრები. ანიმაციურ, ისევე, როგორც მხატვრულ ფილმებზე, მუშაობენ რეჟისორი, პროდიუსერი, ხმის დიზაინერი და მემონტაჟე, მაგრამ განსხვავება მათ შორის ის არის, რომ აღნიშნული პერსონალის ანიმატორების მუშაობის დროს სტუდიაში ყოფნა აუცილებელი არ არის.
ნახატი ანიმაციის სფეროში, მაგალითად, იაპონიაში, სადაც პოპულარულია ჰაიაო მიაძაკის ფილმები, ძირითადი კადრების ანიმატორი მუშაობს როგორც ფონების შემუშავებაზე, ასევე ძირითად ანიმაციურ სცენებზე. ზოგიერთი იაპონელი ანიმატორი (მაგალითად, მიცუო ისო) მთლიანად მუშაობს ამა თუ იმ სცენაზე, ამიტომ ისინი ძირითადი სცენების ანიმატორებზე უფრო დიდ როლს ასრულებენ.
ნინა ელე
ნინა ელე (Nina Elle; დ. 28 აპრილი, 1980, რაინის ლუდვიგსჰაფენი, გერმანიის ფედერაციული რესპუბლიკა) — ამერიკელი-გერმანელი პორნომსახიბი. კარიერა დაიწყო 2013 წელს. მუშაობდა შემდეგი სტუდიებისათვის: Evil Angel, Wicked, Lethal Hardcore, Reality Junkies, Dark X, Filly Films, Sweetheart Video, Elegant Angel, Hard X, Brazzers, Girlfriends Films, Mile High და 3d Degree. კარიერის მანძილზე ნომინირებული იყო მრავალ ჯილდოზე, რომელთაგანაც ერთის მოგება შეძლო.
ბიოგრაფია
დაიბადა 1980 წლის 28 აპრილს, ამერიკელი სამხედროსა და გერმანელი ქალის ოჯახში. 27 წლის ასაკში საცხოვრებლად გადავიდა კალიფორნიაში, სადაც მუშაობდა ბენზინგასამართ სადგურზე, მოგვიანებით კი — დანტისტად. ერთ ღამეს ტელევიზორის ყურებისას მოისმინა „კამერის მოდელების“ შესახებ და გაუჩნდა სურვილი ამ პროფესიას გაყოლოდა. მან მალევე მოიპოვა პოპულარობა. 2013 წელს მან გააფორმა კონტრაქტი „ATMLA“-სთან და საცხოვრებლად ლოს-ანჯელესში გადავიდა. 2013 წელს, 33 წლის ასაკში დაიწყო პორნომსახიობის კარიერა, იმ მსახიობთა მსგავსად რომელთაც მის ასაკში დაიწყეს კარიერა, გახდა MILF კატეგორიის მსახიობი.
პირადი ცხოვრება
იგი დაქროწინდა 2003 წელს.
ფილმოგრაფია
2013 წლიდან მონაწილეობა მიღებული აქვს 514 ფილმში.
სია
და სხვ.
რესურსები ინტერნეტში
კატეგორია:დაბადებული 1980 კატეგორია:დაბადებული 28 აპრილი კატეგორია:ამერიკელი ქალი პორნომსახიობი კატეგორია:გერმანელი ქალი პორნომსახიობები
.NET Framework
.NET Framework — Microsoft-ის მიერ განვითარებული პროგრამული ფრეიმვორქი, რომელიც თავდაპირველად Microsoft Windows-ის პლატფორმაზე მუშაობდა. იგი მოიცავს ფართო Framework Class Library სახელწოდებით ცნობილ კომპიუტერულ ბიბლიოთეკას და უზრუნველყოფს ენის ფუნქციონალურ თავსებადობას სხვადასხვა პროგრამირების ენებზე.
რესურსები ინტერნეტში
კატეგორია:.NET Framework
სიდჟესის კინოფესტივალი
სიდჟესის კინოფესტივალი (Festival Internacional de Cinema Fantàstic de Catalunya) — კატალონიური კინოფესტივალი და ფენტეზისა და საშინელებათა ფილმების ერთ-ერთი წამყვანი კინოფესტივალი მსოფლიოში. დაარსდა 1967 წელს. ფესტივალი როგორც წესი ტარდება ყოველი წლის ოქტომბერში, საკურორტო ქალაქ სიდჟესში, რომელიც მდებარეობს ბარსელონიდან 34 კილომეტრის მოშორებით.
რესურსები ინტერნეტში
კატეგორია:ესპანეთის კინოფესტივალები კატეგორია:კატალონიის კინოფესტივალები კატეგორია:ფენტეზის კინოფესტივალები კატეგორია:1967 წელს დაარსებულები ესპანეთში კატეგორია:1967 წელს დაარსებული პერიოდული ღონისძიებები‎ კატეგორია:1967 წელს დაარსებული კინოფესტივალები
კირხდორფ-ან-დერ-ილერი
კირხდორფ-ან-დერ-ილერი (Kirchdorf an der Iller) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ბიბერახის რაიონში. თემის ფართობია 22,86 კმ², მოსახლეობა, 2013 წლის 31 დეკემბრის მდგომარეობით, შეადგენს 3 477 ადამიანს.
სქოლიო
კატეგორია:ბადენ-ვიურტემბერგის თემები
მურმან არდია
მურმან არდია (დ. 6 სექტემბერი, 1937, ზუგდიდი) — გ. 20 ნოემბერი, 2006) — ქართველი გეოგრაფი, მეცნიერი და პედაგოგი.
ბიოგრაფია
1962 წელს დაამთავრა საქართველოს აგრარული უნივერსიტეტის აგრონომიული ფაკულტეტი სწავლული აგრონომის კვალიფიკაციით. 1965-1967 წლებში სტაჟირება გაიარა ქ. ლენინგრადის ჰიდროლოგიის საკავშირო სამეცნიერო-კვლევით უნივერსიტეტშ. 1979-1981 წლებში სწავლობდა ქ. ბაქოს უმაღლესი პარტიული სკოლის დაუსწრებელ განყოფილებაზე.
1962 წლიდან ეწეოდა საზოგადოებრივ, სამეცნიერო და პედაგოგიურ საქმიანობას, ჯერ აგრონომად, ხოლო 1963 წლიდან საქართველოს ნიადაგთმცოდნეობის, აგროქიმიის და მელიორაციის სამეცნიერო-კვლევით უნივერსიტეტში. 1964-1977 წლებში მუშაობდა ამიერკავკასიის ჰიდრომეტეოროლოგიის სამეცნიერო-კვლევით უნივერსიტეტში ჯერ უმცროს, ხოლო შემდეგ უფროს მეცნიერ თანამშრომლად. 1977-1983 წლებში იყო პარტიულ თანამდებობებზე ჯერ საქ. კპ ცკ-ის აპარატში, შემდეგ ზუგდიდის რაიონული კომიტეტის მეორე მდივნად. 1984-1992 წლებში იყო საქართველოს ჰიდრომეტეოროლოგიის სამმართველოს უფროსი, საქართველოს მეცნიერებათა აკადემიის სამეგრელო-ზემო სვანეთის სამხარეო ცენტრის დირექტორის მოადგილე სამეცნიერო დარგში, პარალელურად ხელმძღვანელობდა გეოგრაფიის კათედრას ქ. ზუგდიდის დამოუკიდებელ უნივერსიტეტში პროფესორის თანამდებობაზე. გამოქვეყნებული აქვს 30 სამეცნიერო ნაშრომი, მათ შორის, 2 მონოგრაფია. მისი ხელმძღვანელობით და მონაწილეობით 1988 წელს ქ. თბილისში ჩატარდა საბჭოთა კავშირ-კანადის პირველი სიმპოზიუმი გარემოს დაცვისა და მონიტორინგის პრობლემებზე, ასევე, საბჭოთა კავშირისა და გერმანიის დემოკრატიული რესპუბლიკის რწმუნებულთა თათბირი გარემოს დაცვისა და ჰიდროლოგიის სფეროში. მონაწილეობდა აგრეთვე სხვა ქვეყნებში ჩატარებულ სიპოზიუმების მუშაობაში. მიღებული აქვს საქართველოს უმაღლესი პრეზიდიუმის საპატიო სიგელი.
საკანდიდატო დისერტაციის თემა — დაიცვა 1977 წელს „სამელიორაციო მიწებზე სასოფლო-სამეურნეო კულტურების წყლით უზრუნველყოფის და მასზე მოთხოვნილების საკითხები“.
სქოლიო
კატეგორია:დაბადებული 6 სექტემბერი კატეგორია:დაბადებული 1937 კატეგორია:გარდაცვლილი 20 ნოემბერი კატეგორია:გარდაცვლილი 2006 კატეგორია:ქართველი გეოგრაფები კატეგორია:ქართველი პედაგოგები
ელხოვოს თემი
ელხოვოს თემი (Община Елхово) — თემი სამხრეთ-აღმოსავლეთ ბულგარეთში. შედის იამბოლის ოლქის შემადგენლობაში. თემის მოსახლეობაა 15 935 ადამიანი, ხოლო ფართობი შეადგენს 701.7 კმ²-ს. მოიცავს 22 დასახლებულ პუნქტს. ადმინისტრაციული ცენტრია ქალაქი ელხოვო.
რესურსები ინტერნეტში
კატეგორია:იამბოლის ოლქის თემები კატეგორია:ბულგარეთის თემები
რასულუ (მრავალმნიშვნელოვანი)
რასულუ შეიძლება აღნიშნავდეს:
დობროჯია-ვეკე
დობროჯია-ვეკე (Dobrogea Veche) — სოფელი მოლდოვაში, სინჯერეის რაიონში. მდებარეობს ზღვის დონიდან 221 მეტრზე. 2004 წლის მონაცემებით, მოსახლეობა 1 181 ადამიანს შეადგენდა.
რესურსები ინტერნეტში
კატეგორია:სინჯერეის რაიონის სოფლები
იოსებ ნავრატილი
მინი|იოსებ ნავრატილი იოსებ ნავრატილი (Josef Navrátil; დ. 17 თებერვალი, 1798, სლანი — გ. 21 აპრილი, 1865, პრაღა) — ჩეხი ფერმწერი. სწავლობდა პრაღის სამხატვრო აკადემიაში (1819–1823). მუშაობდა ჩეხი და გერმანელი მაღალი წრის წარმომადგენელთა დაკვეთით, მოხატა მათი სასახლეები. ნავრატილის მცირე ზომის ზომის პეიზაჟებმა, ნატურმორტებმა და ყოფის ამსახველმა სურათებმა, რომლებიც გამოირჩევიან ძერწვის თავისუფალი მანერითა და მდიდარი კოლორიტით, საფუძველი ჩაუყარა XIX საუკუნის ჩეხურ რეალისტურ ფერწერას.
ლიტერატურა
კატეგორია:ჩეხი მხატვრები კატეგორია:დაბადებული 17 თებერვალი კატეგორია:დაბადებული 1798 კატეგორია:გარდაცვლილი 21 აპრილი კატეგორია:გარდაცვლილი 1865
ფრანსინოპოლისი
ფრანსინოპოლისი (Francinópolis) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 245 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ვალენსა-დუ-პიაუის შემადგენლობაში.
2010 წლის მონაცემებით, მოსახლეობა 5 235 ადამიანს შეადგენდა, მოსახლეობის სიმჭიდროვე 19.48 კმ²-ზე. ფართობი 268 701 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
იშლია
იშლია (Ишле) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 436 ადამიანი. რაიონულ ცენტრ ბელრეცკიდან დაშორებულია 69 კილომეტრით.
2002 წლის აღწერის მიხედვით მოსახლეობის უმრავლესობას რუსები შეადგენენ (64%).
სქოლიო
კატეგორია:ბელორეცკის რაიონის სოფლები
სუგოვუშანი (მრავალმნიშვნელოვანი)
სუგოვუშანი შეიძლება აღნიშნავდეს:
ულოია (კოლუმბია)
ულოია (Ulloa) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.416 მეტრზე. 2005 წლის მონაცემებით, მოსახლეობა 5 166 ადამიანს შეადგენდა, სიმჭიდროვე 114.8 ადამიანი კმ²-ზე. ფართობი 45 კმ²-ია.
რესურსები ინტერნეტში
კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
მეთოვლიასებრნი
მეთოვლიასებრნი (Sterninae) — ფრინველთა ქვეოჯახი თოლიასებრთა ოჯახისა. მათი სხეულის სიგრძეა 20-დან 55 სანტიმეტრამდე. ფრთები გრძელი და ვიწროა. კუდი ამოკვეთილი. ნისკარტი მახვილი, ნამდვილი თოლიებისაგან განსხვავებით, ბოლოში კაუჭის გარეშე. ფრენენ სწრაფად და მსუბუქად. კარგად ცურავენ. ფართოდ არიან გავრცელებულნი. აერთიანებს 12-მდე გვარს. ბინადრობენ წყალსატევთა (ზღვების, მცირე ზომის მდინარეების, ტბების) ნაპირებზე. ჩვეულებრივ კოლონიებად ბუდობენ მეჩეჩებზე, თევზიყლაპიები (Chlidonias) — მცენარეულობამოდებულ ტბებზე, ზოგიერთი ტროპიკული მეთოვლია (Anous და Gygis) — ხეებსა და ბუჩქებზე. დედალი დებს 1–4 კვერცხს. ინკუბაცია 14–22 დღე-ღამე გრძელდება. უმთავრესად იკვებებიან წყლის უხერხემლოებითა და მცირე ზომის თევზებით; ზოგიერთი სახეობა — ხვლიკებით, კალიებით.
ლიტერატურა
კატეგორია:თოლიასებრნი
ნანჩანის აჯანყება
|მინი|180პქ|ნანჩანის მდებარეობა ჩინეთში მინი|180პქ|[[ჯოუ ენლაი]] ნანჩანის აჯანყება — ჩინეთის ეროვნულ-რევოლუციური არმიის ნაწილების შეიარაღებული გამოსვლა გომინდანის კონტრრევოლუციური ხელისუფლების წინააღმდეგ, 1927 წელს. მოაწყო ჩინეთის კომპარტიამ. ამ აჯანყებამ დასაბამი მისცა ჩინეთის კომპარტიის ისტორიას ახალ-გომინდანის წინააღმდეგ სამოქალაქო ომის პერიოდში. აჯანყება დაიწყო 1927 წლის 1 აგვისტოს, ქალაქ ნანჩანში. რევოლუციურ კომიტეტში ჩინეთის კომპარტიის წევრებთან ერთად შედიოდნენ სუნ ცინლინი და სხვა მემარცხენე გომინდანელები. აჯანყებას ხელმძღვანელობდა ჩინეთის კომპარტიის საფრონტო კომიტეტი (მდივანი ჯოუ ენლაი) და სამხედრო სარდლობა. აჯანყებულებმა 1 აგვისტოს განაიარაღეს ნანჩანის გომინდანელთა გარნიზონი, 3-5 აგვისტოს მოაწყეს ლაშქრობა სამხრეთისაკენ გუანჯოუს რევოლუციური ბაზის აღსადგენად. 50 დღიანი მარშის შემდეგ რევოლუციური ჯარები შევიდნენ აღმოსავლეთ გუანდუნის რაიონში, სადაც, 29-30 სექტემბერს ისინი დაამარცხეს გომინდანელთა ჯარებმა. ნანჩანის აჯანყებამ საფუძველი ჩაუყარა ჩინეთის წითელი არმიის შექმნას. 1 აგვისტო ჩინეთის სახალხო რესპუბლიკაში სახელმწიფო-განმათავისუფლებელი არმიის შექმნის დღეა.
ლიტერატურა
კატეგორია:ჩინეთის ისტორია
ბელაია-გლინა
ბელაია-გლინა (Բելայա Գլինա) — მთა სომხეთში, ჩქნაღის ქედზე. მდებარეობს ლორეს პროვინციაში. მწვერვალის სიმაღლე ზღვის დონიდან 2343 მეტრია.
სქოლიო
კატეგორია:სომხეთის მთები
კირხბერგ-ან-დერ-ილერი
კირხბერგ-ან-დერ-ილერი (Kirchberg an der Iller) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ბიბერახის რაიონში. თემის ფართობია 18,64 კმ², მოსახლეობა, 2013 წლის 31 დეკემბრის მდგომარეობით, შეადგენს 1 991 ადამიანს.
სქოლიო
კატეგორია:ბადენ-ვიურტემბერგის თემები
არხენტინოს ხუნიორსი (საფეხბურთო კლუბი)
არხენტინოს ხუნიორსი (Asociación Atlética Argentinos Juniors) — არგენტინული საფეხბურთო კლუბი ქალაქ ბუენოს-აირესიდან. ჩამოყალიბდა 1904 წლის 15 აგვისტოს. ასპარეზობს არგენტინის პრიმერა დივიზიონში და ითვლება ერთ-ერთ ძლიერ და პოპულარულ გუნდად არგენტინული ფეხბურთის ისტორიაში. არგენტინის სამგზის (1984, 1985, 2010) ჩემპიონი, კოპა ინტერამერიკანას (1986) და ლიბერტადორესის თასის (1985) მფლობელი.
ისტორია
„არხენტინოს ხუნიორსის“ ისტორია სათავეს 1904 წლის 15 აგვისტოდან, ბუენოს-აირესის ერთ-ერთი ცენტრალური უბნიდან — ვილა-კრესპოდან (Villa Crespo) იღებს. იგი ანარქიზმით გატაცებული ახლაგაზრდათა ჯგუფის, კერძოდ Mártires de Chicago-ს სახელწოდებით ცნობილი კლუბის წევრთა ერთი ნაწილის მიერ ჩამოყალიბდა. ახლადშექმნილი საფეხბურთო კლუბის პირველ პრეზიდენტად ლეანდრო რავერა ბიანკი (Leandro Ravera Bianchi) აირჩიეს.
გუნდის სახელწოდების თარგმნისას იყენებენ ერთი და იგივე შინაარსის სამ ფორმას — „არგენტინელი იუნიორები“, „არგენტინელი ახალგაზრდები“ და „არგენტინელი ჭაბუკები“. სამივე ფორმა სავსებით შეესაბამება, როგორც კლუბის ორიგინალურ დასახელებას, ისე მისი ისტორიისთვის დამახასიათებელ ერთ „თავისებურებას“, რაც უმთავრესად ახალგაზრდა და ჭაბუკ ფეხბურთელთა აღზრდასა და დაოსტატებაში გამოიხატება. „არხენტინოს ხუნიორსის“ რიგებში მრავალი ნიჭიერი ფეხბურთელის აღზრდას უკავშირდება კლუბის ერთ-ერთი მეტსახელი — „მსოფლიოს სანერგე“ (El Semillero del Mundo).
სწორედ ამ კლუბში გაატარეს საფეხბურთო კარიერის ახალგაზრდული და ჭაბუკური წლები მსოფლიო ფეხბურთის აღიარებულმა ვარსკვლავებმა — დიეგო მარადონამ, ფერნანდო რედონდომ და ხუან რომან რიკელმემ. მარადონამ 1976–1981 წლებში „არხენტინოს ხუნიორსის“ რიგებში 166 მატჩი ჩაატარა და 116 გოლი გაიტანა. სწორედ მის შემადგენლობაში ასპარეზობისას დაასახელეს იგი სამხრეთ ამერიკის ორგზის საუკეთესო ფეხბურთელად.
ეს წარმატებები ამ დრომდე კლუბის მთავარ მონაპოვრად რჩება საერთაშორისო ასპარეზზე.
გუნდში იმ პერიოდის წამყვანი მოთამაშეები იყვნენ სერხიო ბატისტა, კლაუდიო ბორგი და პედრო პასკული. საყურადღებოა, რომ თვალსაჩინო საკლუბო მიღწევების შემდეგ, სამივე მათგანმა სანაკრებო დონეზეც შესანიშნავად იასპარეზა და არგენტინის ეროვნული ნაკრების რიგებში, მექსიკის მუნდიალზე, ყოფილი თანაკლუბელის დიეგო მარადონას თავკაცობით — მსოფლიო ჩემპიონობაც მოიპოვა.
ცნობილი ფეხბურთელები
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3; text-align: left;">
სქოლიო
კატეგორია:არგენტინის საფეხბურთო კლუბები
შაჰვალადლი (მრავალმნიშვნელოვანი)
შაჰვალადლი შეიძლება აღნიშნავდეს:
თომას გიბსონი
თომას ელის გიბსონი (Thomas Ellis Gibson; დ. 3 ივლისი, 1962) — ამერიკელი მსახიობი და რეჟისორი. მონაწილეობა აქვს მიღებული რამდენიმე სატელევიზიო სერიალში, მათ შორისაა „Chicago Hope“, სადაც თომასმა დანიელ ნაილანდის როლი ითამაშა. „ABC“-ს სატელეიზიო სერიალში, „დჰარმა და გრეგი“-ში, იგი გრეგ მონტგომერის როლს თამაშობდა. ხოლო 2005 წლიდან 2016 წლამდე, აგენტი აარონ ჰაჩნერის როლს ასრულებდა „CBS“-ის სატელევიზიო სერიალში „კრიმინალური აზროვნება“.
ბიოგრაფია
თომას გიბსონი დაიბადა 1962 წლის 3 ივლისს, ჩარლიტონში, სამხრეთ კაროლინაში, აშშ-ში. არის ჩარლს და ბეტ გიბსონის ვაჟიშვილი. დედამისი სოციალური მუშაკი იყო, ხოლო მამამისი ადვოკატი და ლიბერალი დემოკრატი. გიბსონი კათოლიკეა. იგი ხელოვნებით ბავშვობიდანვე იყო დაინტერესებული. ბავშვობისას, ჯერ ერთ-ერთ პატარა თეატრის სკოლაში შევიდა, შემდეგ კი დაამთავრა „ინგლისის ეპისკოპოსის საშუალო სკოლა“. 1979 წლიდან 1981 წლამდე სწავლობდა „ჩარლისტონის კოლეჯში“, სადაც ერთ-ერთ ალაბამა შექსპირის ფესტივალზე, იგი სტაჟიორად მუშაობდა, მას აქ საშემსრულებლო ხელოვნების კონსერვატორიაში, „ჯილიარდის სკოლა“-ში სწავლა ურჩიეს.
ქვემო გედების ხიდი
ქვემო გედების ხიდი (Нижний Лебяжий мост) — მდებარეობს სანქტ-პეტერბურგის ცენტრალურ უბანში, ერთმანეთთან აკავშირებს საადმირალოსა და საზაფხულო ბაღის კუნძულებს.
თომას გიბსონი
ბიოგრაფია
გიბსონსა და მის ოფიციალურ მეუღლეს, ქრისტინა გიბსონს სამი შვილი ჰყავთ: ჯეიმზ პარკერი, ტრევის პარკერი და აგათა მერი. თომასი და ქრისტინა ერთმანეთს 2011 წელს დაშორდნენ, 2018 წელს კი ოფიციალურად განქორწინდნენ.
სქოლიო
კატეგორია:ამერიკელი რეჟისორები კატეგორია:დაბადებული 1962 კატეგორია:დაბადებული 3 ივლისი კატეგორია:XX საუკუნის რომის კათოლიკური ეკლესიის მიმდევრები კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები
ქვემო გედების ხიდი
აღნიშნული ხიდი მდებარეობს ისტორიული ადგილების ტერიტორიაზე: უშუალოდ მიხაილოვსკის და საზაფხულო ბაღში. უახლოესი მეტრო-სადგური, რომელიც მდებარეობს ხიდთან ახლოს არის „გოსტინი-დვორი“. 1720 და 1733 წლებში ინჟინერმა ჰ. ვან ბოლესმა, სწორედ ამ ადგილას ხის ხიდი ააშენა. ხიდი ოფიციალურად გაიხსნა 1733 წელს. 1760-იანი წლებისთვის შეიცვალა ხიდი. ახალი ქვის ხიდი აშენდა 1835-1837 წლებში (ინჟინრები: პ. პ. ბეზენი, ა. დ. გოტმანი, ა ი. რემიზოვი). მშენებლობის დროს გამოყენებული იქნა გრანიტი და კირქვა. 1849 წელს გადაკეთდა ხიდის თაღი. ბოლო რეკონსტრუქცია ხიდს 1924-1926 წლებში ჩაუტარდა. სწორედ ამ პერიოდში, ხიდის იერსახე შეიცვალა მონოლითური გრანიტის სახით მოპირკეთებული ელიფტიკური კამარით (პროექტის ინჟინრები: ბ. დ. ვასილიევი, ა. ლ. სოლარევა). ხიდის მშენებლობის დროს, შენარჩუნებული და დაცული იქნა მისი ექსტერიერი და მოაჯირები. ხიდის სიგრძე შეადგენს 23,9 მეტრს, სიგანე კი 19,9 მეტრს.
XVIII-XIX საუკუნეებში გედების ხიდი ატარებდა ცარიცინსკის სახელს. აღნიშნული სახელი, მომდინარეობდა იქვე მდებარე ცარიცის მდელოდან. ქვემო გედების ხიდის ზემოთ არის ზემო გედების ხიდიც. ორივე ხიდი გამოირჩევა დახვეწილი და გამორჩეული დიზაინით.
რესურსები ინტერნეტში
კატეგორია:სანქტ-პეტერბურგის ხიდები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
რაფიელ ჩიხლაძე
250პქ|მინი|მარჯვნივ რაფიელ (ეფრემ) ჩიხლაძე (დ. 1877, ცხრაწყარო, შორაპნის მაზრა — გ. 27 აპრილი, 1919, თბილისი) — ქართველი პოლიტიკოსი, საქართველოს რესპუბლიკის დამფუძნებელი კრების წევრი.
ბიოგრაფია
რაფიელ (ეფრემ) ჩიხლაძე დაიბადა 1877 წელს, შორაპნის მაზრის სოფელ ცხრაწყაროში. დაამთავრა სოფლის სამრევლო სკოლა 1889 წელს, სოფლის ორკლასიანი "ნორმალური" სკოლა 1891 წელს.
1897 წელს სწავლა განაგრძო ქუთაისის სასოფლო-სამეურნეო სასწავლებელში, საიდანაც 1900 წელს გარიცხეს საპროტესტო მოძრაობაში მონაწილეობის გამო. იყო რუსეთის სოციალ-დემოკრატიული მუშათა პარტიის წევრი. 1905 წლიდან მუშაობდა "მენშევიკების" ფრაქციაში. 1907 წელს იყო რუსეთის სოციალ-დემოკრატიული მუშათა პარტიის ლონდონის ყრილობის დელეგატი პარტიის გურიის ორგანიზაციიდან. 1917 წლის ნოემბერსი აირჩიეს საქართველოს ეროვნული საბჭოს წევრად. 1918 წლის თებერვლიდან იყო ამიერკავკასიის სეიმის წევრი. 1918 წლის 26 მაისს ხელი მოაწერა საქართველოს დემოკრატიული რესპუბლიკის დამოუკიდებლობის გამოცხადების აქტს. 1918 წლის განმავლობაში იყო საქართველოს დემოკრატიული რესპუბლიკის პარლამენტის წევრი. 1919 წლის 12 მარტს აირჩიეს საქართველოს რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით. იყო აგრარული და საკონსტიტუციო კომისიების წევრი.
ლიტერატურა
კატეგორია:დაბადებული 1877 კატეგორია:გარდაცვლილი 27 აპრილი კატეგორია:გარდაცვლილი 1919 კატეგორია:საქართველოს დამფუძნებელი კრების წევრები რაფიელ
დობროჯია-ნოუე
დობროჯია-ნოუე (Dobrogea Nouă) — სოფელი მოლდოვაში, სინჯერეის რაიონში. მდებარეობს ზღვის დონიდან 191 მეტრზე. 2004 წლის მონაცემებით, მოსახლეობა 528 ადამიანს შეადგენდა.
რესურსები ინტერნეტში
კატეგორია:სინჯერეის რაიონის სოფლები
ბერეზნეს რაიონი
ბერეზნეს რაიონი (Березні́вський район) — რაიონი უკრაინაში, რივნეს ოლქში. მისი ფართობია 1710 კმ². 2016 წლის აღწერის მონაცემებით რაიონის მოსახლეობა 63 779 ადამიანს შეადგენდა, ხოლო სიმჭიდროვე 37,3 კაცს კმ²-ზე. ბერეზნეს რაიონის ადმინისტრაციული ცენტრია ქალაქი ბერეზნე.
სქოლიო
კატეგორია:რივნეს ოლქის რაიონები
თაფანი (მრავალმნიშვნელოვანი)
თაფანი შეიძლება აღნიშნავდეს:
სტრალჯის თემი
სტრალჯის თემი (Община Стралджа) — თემი სამხრეთ-აღმოსავლეთ ბულგარეთში. შედის იამბოლის ოლქის შემადგენლობაში. თემის მოსახლეობაა 13 205 ადამიანი, ხოლო ფართობი შეადგენს 676.29 კმ²-ს. მოიცავს 22 დასახლებულ პუნქტს. ადმინისტრაციული ცენტრია ქალაქი სტრალჯა.
რესურსები ინტერნეტში
კატეგორია:იამბოლის ოლქის თემები კატეგორია:ბულგარეთის თემები
ვერსალიესი
ვერსალიესი (Versalles) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 2.694 მეტრზე. 2005 წლის მონაცემებით, მოსახლეობა 7 987 ადამიანს შეადგენდა, სიმჭიდროვე 22.69 ადამიანი კმ²-ზე. ფართობი 352 კმ²-ია.
რესურსები ინტერნეტში
კატეგორია:ვალიე-დელ-კაუკის დეპარტამენტის მუნიციპალიტეტები და ქალაქები
კავასიტები
კავასიტები (Καβασίτες) — ბერძნულ-ლაზური წარმოშობის არისტოკრატიული საგვარეულო ტრაპიზონის იმპერიაში; ხალდიის (მესოხალდია) პროვინციიდან.
XIV საუკუნეში კავასიტების საგვარეულო ტრაპიზონის იმპერიაში ერთ-ერთ უმდიდრეს მემამულეებად ითვლებოდნენ. ისინი აქტიურად მონაწილეობდნენ იმპერიაში არსებულ შიდა სამოქალაქო დაპირსიპირებებში, თანამშრომლობდნენ სხვა ფეოდალურ საგვარეულოებთან, როგორებიც იყვნენ: სქოლარები, დორანიტები, კომახიტები, მიზიმატები და ჭანიხიტები. მათი აქტიურობა მიზნად ისახავდა საკუთარი პოლიტიკური ძალაუფლების გაზრდას და იმპერიის მაშტაბით სოციო-პოლიტიკური ბალანსის ჩამოყალიბებას. 1461 წელს ტრაპიზონის იმპერიის დაცემის შემდეგ, კავასიტები ყოფილი იმპერატორის ოჯახის წევრებთან და ტრაპიზონის სხვა არისტოკრატიული საგვარეულოების წარმოამდგენლებთან ერთად კონსტანტინოპოლში გაგზავნეს, სადაც ოსმალეთის სულთანმა მეჰმედ II-მა (მმართ. 1444–1481) მათ სერესში მამულები უბოძა.
ისტორია
მიუხედავად იმისა, რომ კავასიტები იმპერატორის წინააღმდეგ ხშირ აჯანყებებს აწყობდნენ, ისინი იმპერიის საზღვრების მთავარი დამცველის როლში გვევლინებიან და მას თურქმანი თუ სხვა საგარეო მტრებისგან თავგანწირულად იცავენ. 1355 წელს ხალდიის დუქსი, იოანე კავასიტი ხერიანას ათავისუფლებს თურქმანებისგან. კიდევ ერთი იოანე კავასიტი, დიდი დუქსი და ყოფილი დიდი ლოგარიასტესი, რომელიც მიხეილ დიდი კომნენოსის (მმართ. 1341, 1344–1349) მმართველობის პერიოდში მოღვაწეობდა, მიხეილ ჭანიხიტთან ერთად გენუელების წინააღმდეგ კაფასთან საზღვაო შეტაკებაში იღუპება.
კავასიტები ფართოდ იყვნენ ჩართული ტრაპიზონის სამოქალაქო ომში, რომელიც ირინა პალეოლოგოსის (მმართ. 1340–1341) მმართველობის პერიოდში დაიწყო. ტრაპიზონური არისტოკრატია, ამ პერიოდში ორ ჯგუფად არი წარმოდგენილი: სქოლარები, რომლებიც ლოიალურები იყვნენ კონსტანტინოპოლის მიმართ და ამიძანტარები. ამ ვითარებაში 1340 წელს, კავასიტების ოჯახი მიზიმატებთან, დორანიტებთან და კომახიტებთან ერთად სქოლარებს მიემხრო და დედოფალ ირინა პალეოლოგოს წინააღმდეგ აჯანყებას შეუერთდა. ისინი წმ. ევგენიოსის მონასტერში გამაგრდნენ, რომელიც აჯანყებულების ცენტრად გადაიქცა. საიმპერატორო ჯარებმა აჯანყება სასტიკად ჩაახშვეს და მეამბოხეები ლიმნიის ციხეში დაატყვევეს. წყაროში ნახსენებია ლეონ კავასიტი და დიდი დუქსი იოანე კავასიტი, თუმცა მათი როლი და ბედი ამ აჯანყებაში უცნობია. არაფერია ცნობილი ასევე მათ შესახებ ანა ანახუტლუს (მმართ. 1341–1342) დამხობასთან დაკავშირებით, თუმცა აღსანიშნავია ის, რომ ისინი მხარს უჭერდნენ ანას მოწინააღმდეგე, მიხეილ დიდი კომნენოს. წმ. ევგენიოსის მონასტერში დამარცხების შემდეგ, საგვარეულოს სახელი პოლიტიკურ ასპარეზზე სწორედ მიხეილის ტახტზე ასვლის შემდეგ ბრუნდებიან. როგორც ჩანს ისინი დაუპირისპირდნენ მიხეილის წინამორბედს, იოანე კომნენოს (მმართ. 1342–1344). როდესაც მიხიელი ტახტზე დაბრუნდა, მან სხვა საგვარეულოებთან ერთად კავასიტების საგვარეულოც დააწინაურა. ლეონ კავასიტმა მეგას დომესტიკოსის თანამდებობა, ხოლო დიდმა დუქსმა, იოანე კავასიტმა დიდი ლოგარიასტესის თანამდებობა მიიღო. 1345 წლის ნოემბერში, იმპერატორის წინააღმდეგ შეთქმულებაში მონაწილეობისთვის, ლეონ კავასიტი და სხცა ფეოდალები, მათ შორის ნიკიტა სქოლარი იმპერატორის ბრძანებით დაატყვევეს.
ალექსი III-ის (მმართ. 1349–1390) მმართველობის პერიოდში, კავასიტების საგვარეულო აგრძელებს იმპერიის პოლიტიკაში პროტაგონისტურ საქმიანობას. 1341 წლის იანვარს, პროტოვესტარიოსი ლეონ კავასიტი ალექსის წინააღმდეგ ახალ შეთქმულებაში ჩაერთო, თუმცა ის მალევე დაატყვევეს და მის თანამდებობაზე იმპერატორმა დიდი სტრატოპედარხი თეოდორე დორანიტი (პილელისი) დანიშნა. კიდევ ერთი წარუმატებელი შეთქმულება, რომელიც ორგანიზებული იყო კავასიტებისა და გიორგი სქოლარის მიერ, 1363 წლის 27 ოქტომბერს, კატაბატოსში, მდინარე წმ. გრიგოლის სანაპიროზე იმპერატორის მოკვლას ისახავდა მიზნად. ამ შემთხვევის შემდეგ კავასიტები დაატყვევეს, სხოლარი ამისოსში გაიქცა, ხოლო მიტროპოლიტი ნეფონი, როგორც შეთქმულების ერთ-ერთი მონაწილე სუმელას მონასტერში გამოკეტეს.
მე-15 საუკუნეში, ალექსი IV კომნენოსის (მმართ. 1417–1429) მმართველობის პერიოდში, კავასიტების სახლი და სქოლარები მონაწილეობდნენ იყვნენ იმპერატორის მკვლელობაში. როდესაც მისმა შვილმა იოანე კომნენოსმა, შემდგომში ცნობილი როგორც იოანე IV (მმართ. 1429–1460), გადაწყვიტა მამის ტახტიდან ჩამოგდება, მას მხარი კავასიტებმა და სქოლარების ჯგუფმა დაუჭირა. იოანეს სურვილი იმპერატორის დატყვევება იყო, თუმცა არქონტებმა, გადააჭარბეს მათ მოვალეობებს და ტრაპიზონთან ახლოს, ახანტისთან საბრძოლველად გამაგრებული ალექსი IV მოკლეს. იოანემ იმპერატორად კურთხევის შემდეგ, გადაწყვიტა მამის მკვლელები სამაგალითოდ დაესაჯა. წყაროები არაფერს ამბობს თუ კავასიტების საგვარეულოს რომელი წევრი/წევრები მონაწილეობდნენ ალექსის მკლველობაში, ასევე უცნობია მათი ბედი.
1458 წელს, იოანე IV-ის სიკვდილის შემდეგ, კავასიტების საგვარეულო მხარს უჭერდა დავით კომნენოსს (მმართ. 1460–1461), როგორც ტახტის დაკავების მცდელობის პროცესში, ასევე მისი მმართველობის ბოლო წლებამდე, იქამდე სანამ იმპერიას 1461 წელს ოსმალები დაიპყრობდნენ.
სქოლიო
კატეგორია:ტრაპიზონის იმპერიის ადამიანები კატეგორია:ლაზები
ინიუმა
ინიუმა (Inhuma) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 387 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ვალენსა-დუ-პიაუის შემადგენლობაში.
2010 წლის მონაცემებით, მოსახლეობა 14 845 ადამიანს შეადგენდა, მოსახლეობის სიმჭიდროვე 15.18 კმ²-ზე. ფართობი 978 222 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
ზაქარია ქურდიანი
მინი ზაქარია ქურდიანი (დ. 14 ივნისი, 1909, აშხაბადი — გ. 22 აპრილი, 1983, თბილისი) — ქართველი არქიტექტორი. საქართველოს დამსახურებული ინჟინერი (1965).
ბიოგრაფია
ზაქარია ქურდიანი დაიბადა 1909 წელს. იგი არის ქურდიანების საგვარეულოს წარმომადგენელი, რომელიც მომდინარეობს გიგო (გრიგოლ) ქურდიანიდან (1873-1957). გიგოსგან მემკვიდრეობა მისმა ვაჟმა არჩილ ქურდიანმა გადაიბარა, რომელიც საფეხბურთო სტადიონ დინამო არენას პროექტის ავტორია. ზაქარია მისი ბიძაშვილი იყო, ხოლო გიგოს, შესაბამისად – ძმიშვილი.
ზაქარია ქურდიანი გარდაიცვალა 1983 წელს, 74 წლის ასაკში.
პიროვნება და მოღვაწეობა
მან მრავალი ნაგებობა დაუტოვა თბილისს. მისი პროექტით გაკეთდა მთაწმინდის პარკიც (1936-1938), გამწვანების გეგმა ეკუთვნოდა არქიტექტორ-დენდროლოგ ე. ციციშვილს. ფუნიკულიორის ზედა სადგურის შენობა დააპროექტა მეუღლესთან, ნადეჟდა ქურდიანთან (ქალიშვილობაში ხმელნიცკი) ერთად 1938 წელს, ხოლო რეკონსტრუქცია-გაფართოების პროექტი 1970-1972 წლებში ალ. ქურდიანთან ერთად.
ზაქარია-ნადეჟდა ქურდიანების ტანდემის პირმშოა ვერის (ყოფილი კიროვის) ბაღი. ზაქარია ქურდიანმა ორჯერ, 1934-36 და 1948-52 წლებში ავტორთა ჯგუფთან ერთად შექმნა თბილისის განვითარების და რეკონსტრუქციის გენერალური გეგმა, მათთან ერთად – ქუთაისის განვითარების გეგმა და რუსთავის მარცხენა სანაპიროს გეგმა.
როგორც ზაქარიას შვილი ლამარა ქურდიანი იხსენებს: „როდესაც დედა ჩემზე ფეხმძიმედ იყო, სარემონტო მშენებლობისას ლავრენტი ბერიას დაუნახავს, რაზეც საშინლად გამწყრალა ორსული ქალი, რომ ასეთ სამუშაოებს ასრულებდა. მაგრამ, როცა შეიტყო, რომ დედა თავად იყო რეკონსტრუქციის პროექტის არქიტექტორი მეუღლესთან ერთად, დამშვიდებულა და მშენებლობის დასრულების შემდეგ, ნანახი შედეგით კმაყოფილს და გახარებულს, მამასთვის თბილისში ნებისმიერი ბინის არჩევა შეუთავაზებია. მამას არჩევანი ყოფილ ვორონცოვის მოედანზე ე.წ. „მოდელების სახლზე“ შეუჩერებია, საიდანაც საკუთარ შემოქმედების მარგალიტს, ყოველ საღამოს, ანთებული ლამპიონებით გალამაზებულს და მორთულს, აივნიდან ტკბილად და სიამოვნებით აკვირდებოდა. ამასთანავე, მამა ყოველთვის აღნიშნავდა, რომ ფუნიკულიორის რეკონსტრუქციაში მისი მეუღლის წვლილი 99 % იყო და თავისი სულ რაღაც 1 %“.